b"\n_START_ARTICLE_\nBreda\n_START_SECTION_\nActivitat econ\xc3\xb2mica\n_START_PARAGRAPH_\nAmb l'abandonament de la vida mon\xc3\xa0stica, el poble perd import\xc3\xa0ncia. Queden residus culturals dels monjos com \xc3\xa9s l'activitat t\xc3\xadpica del poble, la terrissa. Des de l'edat moderna el municipi subsisteix gr\xc3\xa0cies a aquesta activitat comercial, juntament amb l'agricultura._NEWLINE_En l'actualitat el poble encara es dedica principalment a la terrissa, juntament amb la poca activitat industrial que s'hi ha instal\xc2\xb7lat._NEWLINE_El municipi el travessen diverses rieres, entre elles la riera de Breda i la del Repiaix.\n_START_SECTION_\nEsports i cultura\n_START_PARAGRAPH_\nActivitats esportives destacades: equip de futbol femen\xc3\xad (que ha arribat a jugar a la primera divisi\xc3\xb3 espanyola) i el mascul\xc3\xad, el Club Pat\xc3\xad Breda a on es practica patinatge art\xc3\xadstic i hoquei. Tamb\xc3\xa9 es practica el b\xc3\xa0squet i el voleibol._NEWLINE_La festa major se celebra el dia 8 de setembre.\n_START_SECTION_\nEleccions Municipals 1995\n_START_PARAGRAPH_\nL'equip de govern, el compongueren set regidors de Converg\xc3\xa8ncia i Uni\xc3\xb3 i un del PSC-PSOE. Els tres regidors restants que configuraren l'oposici\xc3\xb3. L'alcalde durant va ser en Jordi Iglesias. Els regidors: Converg\xc3\xa8ncia i Uni\xc3\xb3\xc2\xa0: Joan Roca, Alfred Viecco, M\xc2\xaa Pilar Auladell, Antoni Arbiol, Josep Auladell, Jordi Mart\xc3\xad, PSC-PSOE: Gabriel Cotano, Independents\xc2\xa0: Albert Planasdemunt, Josep Fontanella i Joan Oset."